CELEX: 62013CB0027
Language: fi
Date: 2014-04-04 00:00:00
Title: Asia C-27/13: Unionin tuomioistuimen määräys (suuri jaosto) 4.4.2014 (Schleswig-Holsteinisches Oberlandesgerichtin (Saksa) esittämä ennakkoratkaisupyyntö) – Flughafen Lübeck GmbH v. Air Berlin plc & Co. Luftverkehrs KG (Työjärjestyksen 99 artikla — Valtiontuet — SEUT 107 ja 108 artikla — Lentokenttää ylläpitävän julkisen yrityksen halpalentoyhtiölle myöntämät etuudet — Päätös aloittaa muodollinen tutkintamenettely — Jäsenvaltioiden tuomioistuinten velvollisuus noudattaa komission tässä päätöksessä tuen olemassaolosta suorittamaa arviointia)

11.8.2014   
            
            
               FI
            
            
               Euroopan unionin virallinen lehti
            
            
               C 261/3
            
         Unionin tuomioistuimen määräys (suuri jaosto) 4.4.2014 (Schleswig-Holsteinisches Oberlandesgerichtin (Saksa) esittämä ennakkoratkaisupyyntö) – Flughafen Lübeck GmbH v. Air Berlin plc & Co. Luftverkehrs KG
   (Asia C-27/13) (1)
   
   ((Työjärjestyksen 99 artikla - Valtiontuet - SEUT 107 ja 108 artikla - Lentokenttää ylläpitävän julkisen yrityksen halpalentoyhtiölle myöntämät etuudet - Päätös aloittaa muodollinen tutkintamenettely - Jäsenvaltioiden tuomioistuinten velvollisuus noudattaa komission tässä päätöksessä tuen olemassaolosta suorittamaa arviointia))
   2014/C 261/04
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Schleswig-Holsteinisches Oberlandesgericht
   
      Asianosaiset
   
   
      Kantaja: Flughafen Lübeck GmbH
   
      Vastaaja: Air Berlin plc & Co. Luftverkehrs KG
   
      Määräysosa
   
   
               1)
            
            
               Kun Euroopan komissio on aloittanut SEUT 108 artiklan 3 kohdan nojalla mainitun artiklan 2 kohdassa määrätyn muodollisen tutkintamenettelyn toimenpiteestä, jota ei ole ilmoitettu ja jonka täytäntöönpano on kesken, kansallisen tuomioistuimen, jonka käsiteltäväksi on saatettu toimenpiteen täytäntöönpanon keskeyttämistä ja jo maksettujen summien takaisinperimistä koskeva kanne, on toteutettava kaikki tarpeelliset toimenpiteet mainitun toimenpiteen täytäntöönpanon keskeyttämistä koskevan velvollisuuden mahdollisesta rikkomisesta aiheutuvien seurausten määrittämiseksi.
               Tässä tarkoituksessa kansallinen tuomioistuin voi päättää joko lykätä kyseessä olevan toimenpiteen täytäntöönpanoa ja määrätä jo maksettujen summien palauttamisesta tai määrätä välitoimista turvatakseen yhtäältä asianomaisten osapuolten edut ja toisaalta muodollisen tutkintamenettelyn aloittamisesta tehdyn komission päätöksen tehokkaan vaikutuksen.
            
         
               2)
            
            
               Kansallinen tuomioistuin ei voi pääasiassa kyseessä olevan kaltaisessa tilanteessa lykätä asian käsittelyä siihen asti kunnes muodollinen tutkintamenettely on päättynyt.
            
         
      (1)  EUVL C 171, 15.6.2013.